### 28.    Indstilling til fordeling af §18 midler på integrationsområdet 2021

**Åbent**

Sagsnr.: 326-2018-14012       J.nr.: 00.22.02           Dokumentnr.:
326-2020-335762

**Sagstype**

Beslutning.

**Resume og sagens baggrund**

Integrationsudvalget udarbejder en
gang årligt, en indstilling til fordeling af § 18 midler til frivillige sociale
foreninger på integrationsområdet. Beslutningskompetencen ligger hos
Kommunalbestyrelsen. Der er indkommet i alt 3 ansøgninger til Integrationsudvalget,
der er ansøgt for i alt 154.000 kr.

Der
er i alt 579.979 kr. i puljen til fordeling, inklusive overførsel af ubrugte
midler fra 2020.

**Indstillinger**

Direktøren indstiller:

1.    Integrationsudvalget
udarbejder en indstilling til fordeling af § 18 midler på integrationsområdet
2021.

2.    Økonomiudvalget
og Kommunalbestyrelsen godkender Integrationsudvalgets indstilling.

**Behandling**

Integrationsudvalget,
Økonomiudvalget, Kommunalbestyrelsen.

**Sagsfremstilling**

Ifølge Servicelovens § 18, skal
Kommunalbestyrelsen årligt afsætte et beløb til støtte af frivilligt socialt
arbejde. Kommunalbestyrelsen vedtog på deres møde d. 26. oktober 2011, at indstillingskompetencen
vedr. § 18 ansøgninger til integrationsaktiviteter ligger hos
Integrationsudvalget.

§ 18 puljen for 2021 til
frivilligt socialt arbejde indenfor integrationsområdet udgør 351.443 kr. Der
er 228.536 kr. i ubrugte midler fra 2020, som forventes overført til 2021. Det
samlede beløb til fordeling udgør i alt 579.979 kr. Der er indkommet 3
ansøgninger til puljen.

*§ 18 ansøgninger fra frivillige
sociale foreninger*

Kalundborg Flygtninge Netværk: 120.000
kr.

Røde Kors, Kalundborg: 14.000 kr.

Somaliske Internationale
Kulturforening: 20.000 kr.

Der er ansøgt for i alt 154.000
kr.

*I 2020 ansøgte Integrationsudvalget
om midler til POA/Ungdomsskolen. Der er ikke modtaget ansøgning i år.*

Oversigt over de indkomne ansøgninger
med beskrivelse samt ansøgningerne i deres fulde længde er vedlagt som bilag.

Med henblik på udarbejdelse af en
indstilling til fordelingen af § 18 midler er vedlagt:

·         Vedtagne kriterier for tildeling af § 18 midler, besluttet
på [adresse] møde d. 12. december 2011.

·         Sagsfremstilling fra [adresse] møde d. 9.
september 2013, hvor fokusområder for tildeling af § 18 midler blev drøftet.

·         Overordnede § 18 kriterier for alle frivillige sociale foreninger.

I bilaget med
Integrationsudvalgets vedtagne kriterier for tildeling af § 18 midler er de
formelle kriterier for ansøgningens form og indhold beskrevet. Derudover har
Integrationsudvalget besluttet, at der primært gives støtte til frivillige organisationer
og i mindre udstrækning til kommunale projekter. Støtten gives desuden
hovedsageligt til aktiviteter og ikke til faste udgifter.

Af bilaget med sagsfremstilling
fra [adresse] drøftelse af fokusområder for tildeling af § 18
midler fremgår det, at udvalget som udgangspunkt besluttede følgende kriterier
i forbindelse med tildelingen:

·         At en integrerende aktivitet går på tværs af kulturer,
herunder også etnisk dansk kultur

·         Integrerende aktiviteter er kulturformidlende og bygger
netværk

·         Kontinuerlige aktiviteter prioriteres frem for
enkeltstående arrangementer

**Økonomiske konsekvenser**

Ingen. De bevilgede midler tages
fra de afsatte midler.

**Integrationsudvalgets møde den 30.
november 2020:**

Udvalget vedtog at indstille følgende forslag til fordeling
af § 18 midler på integrationsområdet i 2021:

|  |  |  |  |
| --- | --- | --- | --- |
| **Forening** | **Ansøgt beløb** | **Indstilling til bevilling** | **Begrundelse** |
| [adresse]  Netværk | 120.000 kr. | 120.000 kr. | Der bevilges 120.000 kr. til det ansøgte formål. |
| Røde Kors Kalundborg | 14.000 kr. | 14.000 kr. | Der bevilges 14.000 kr. til det ansøgte formål. |
| Somaliske Internationale Kulturforening | 20.000 kr. | 20.000 kr. | Der bevilges 20.000 kr. til det ansøgte formål. |

Integrationsudvalget ønsker at
fortsætte tidligere praksis, hvor foreninger, der har modtaget § 18 midler,
inviteres til at deltage på et udvalgsmøde med orientering om deres arbejde.

**Økonomiudvalgets møde den 9.
december 2020:**

Anbefales.

**Bilag**

|  |  |
| --- | --- |
| §18  ansøgninger\_integrationsaktiviteter 2021 | 326-2020-337744 |
| 18 ANSØGNINGER I FULD LÆNGDE | 326-2020-337554 |
| Integrationsudvalgets vedtagne kriterier for tildeling af § 18 midler | 326-2012-456196 |
| Sagsfremstilling fra [adresse] drøftelse af fokusområder for tildeling af § 18 midler | 326-2013-361919 |
| § 18 kriterier | 326-2018-160097 |